**ՀԻՄՆԱՎՈՐՈՒՄ**

**«ՀՅՈՒՍԻՍ-ՀԱՐԱՎ ՃԱՆԱՊԱՐՀԱՅԻՆ ՄԻՋԱՆՑՔԻ ՆԵՐԴՐՈՒՄԱՅԻՆ ԾՐԱԳԻՐ-ԾՐԱԳԻՐ 4-Ի ՇՐՋԱՆԱԿՆԵՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈԻՆԻՔԻ ՄԱՐԶԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ ՈՐՈՇ ՏԱՐԱԾՔՆԵՐԻ ՆԿԱՏՄԱՄԲ ՀԱՆՐՈՒԹՅԱՆ ԳԵՐԱԿԱ ՇԱՀ ՃԱՆԱՉԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Իրավական ակտի ընդունման նպատակը**

Իրավական ակտի ընդունման նպատակն է Հյուսիս-հարավ ճանապարհային միջանցքի ներդրումային ծրագիր- Ծրագիր 4-ի շրջանակներում Մ2, Երևան-Երասխ-Գորիս-Մեղրի-Իրանի սահման միջպետական նշանակության ավտոմոբիլային ճանապարհի **մաս հանդիսացող** Ագարակ-նախատեսվող Քաջարանի թունելի ելք (կմ 10+650- կմ 42+875, Լոտ 1) և նախատեսվող Քաջարանի թունելի մուտք – Սիսիան-Քաջարան հատվածի նախատեսվող նոր խաչմերուկ (կմ 0+000 – կմ 10+650, Լոտ 2), այդ թվում՝ Քաջարանի թունել (երկարությունը մոտ 7 կմ), ճանապարհահատվածի կառուցման (այսուհետ՝ Ծրագիր) նպատակով ՀՀ Սյունիքի մարզի տարածքում մի շարք տարածքներ հանրության գերակա շահ ճանաչելը:

**Կարգավորման հարաբերությունների ներկա վիճակը և առկա խնդիրները.**

Հայաստանի Հանրապետության և Եվրասիական զարգացման բանկի միջև 2015 թվականի ապրիլի 14-ին ստորագրված «Հյուսիս-Հարավ» ավտոճանապարհային միջանցքի շինարարության (4-րդ հերթ)» նախագծի ֆինանսավորման համար Եվրասիական տնտեսական ընկերակցության հակաճգնաժամային հիմնադրամի միջոցներից ներդրումային վարկի տրամադրման մասին» համաձայնագրի շրջանակներում Ծրագրի խորհրդատու **«ԱՅ. ԱՐ. ԴԻ. ԷՆՋԻՆԻՐԻՆԳ» ՍՊԸ և «Ջ.Պ.ԻՆՋԵՆԻԵՐԻԱ ՍՌԼ» ՍՊԸ» համատեղ գործող ընկերության կողմից իրականացվել են** Հյուսիս-հարավ ճանապարհային միջանցքի ներդրումային ծրագիր- Ծրագիր 4-ի շրջանակներում Մ2, Երևան-Երասխ-Գորիս-Մեղրի-Իրանի սահման միջպետական նշանակության ավտոմոբիլային ճանապարհի **մաս հանդիսացող** Ագարակ-նախատեսվող Քաջարանի թունելի ելք (կմ 10+650- կմ 42+875, Լոտ 1) և նախատեսվող Քաջարանի թունելի մուտք – Սիսիան-Քաջարան հատվածի նախատեսվող նոր խաչմերուկ (կմ 0+000 – կմ 10+650, Լոտ 2), այդ թվում՝ Քաջարանի թունել (երկարությունը մոտ 7 կմ), ճանապարհահատվածի (**այդ թվում տեղափոխվող հաղորդակցուղիների)** մանրամասն նախագծի, հողերի օտարման և տարաբնակեցման ծրագրի պատրաստման աշխատանքները**:**

**Ներկայում աշխատանքներն ավարտվել են և Խորհրդատուն ներկայացրել է Ծրագրի շրջանակներում կառուցվող ճանապարհահատվածի (այդ թվում տեղափոխվող հաղորդակցուղիների) օտարման գոտու սահմաններում գտնվող այն ազդակիր տարածքների ցանկը (օտարման գոտին), առանց որոնց օտարման հնարավոր չէ Ծրագրի իրագործումը:** Ծրագրի իրականացման շահը գերակայում է նշված տարածքների սեփականատերերի շահերի նկատմամբ,  քանի որ նպատակաուղղված է «Հանրության գերակա շահերի ապահովման համար սեփականության օտարման մասին» օրենքի 4-րդ հոդվածի 2-րդ մասի «զ» պարբերությամբ նախատեսված հաղորդակցության ուղիների, մասնավորապես համապետական կարևոր նշանակություն ունեցող Հյուսիս-հարավ ճանապարհային միջանցքի կառուցման ճանապարհաշինական ծրագրի իրականացման ապահովմանը:

**Նախագծային փաստաթղթերի համաձայն՝ Ծրագրի շրջանակներում կառուցվող ճանապարհահատվածի (այդ թվում՝ տեղափոխման ենթակա հաղորդակցուղիների) օտարման գոտու սահմաններում ներառված են ՀՀ Սյունիքի մարզի** Լեռնաձոր, Քաջարան, Տաշտուն, Լիճք, Վարդանիձոր, Գուդեմնիս, Լեհվազ, Մեղրի, համայնքներում գտնվող ընդհանուրը 982 միավոր հողամասեր (դրանց որոշ հատվածներ, այսուհետ օտարվող սեփականություն):

Նախագծով առաջարկվում է հաստատել օտարվող սեփականությունների օտարման գոտին և սահմանել, որ՝

1) օտարվող սեփականության ձեռք բերող է հանդիսանում Հայաստանի Հանրապետությունը, որի անունից հանդես է գալիս «Ճանապարհային դեպարտամենտ» հիմնադրամը։ Նշենք, որ Հիմնադրամը հանդիսանում է Ծրագիրն իրականացնող կազմակերպություն, որն ունի անհրաժեշտ մասնագիտական կարողություններ, փորձ «Հանրության գերակա շահերի ապահովման համար սեփականության օտարման մասին» օրենքի և **միջազգային ֆինանսական բանկերի սոցիալական քաղաքականության պահանջներին համապատասխան սեփականության օտարման գործընթացն իրականացնելու համար։**

2) սեփականության օտարման գործընթացն սկսելու վերջնաժամկետն է 2023 թվականի հունիսի 30-ն է:

Նման ժամկետի սահմանման անհրաժեշտությունը պայմանավորված է նրանով, որ օտարման գործընթացը սկսելու համար անհրաժեշտ է ձեռք բերել օտարվող սեփականության օտարման գործընթացն իրականացնող խորհրդատու կազմակերպության ծառայություններ, որից հետո միայն կմեկնարկի օտարման գործընթացը, ինչը տևական գործընթաց է:

3) սեփականության օտարման գործառույթների իրականացումը համակարգող պետական լիազոր մարմինը ՀՀ տարածքային կառավարման և ենթակառուցվածքների նախարարությունն է, որի համակարգման ոլորտների շրջանակը, ի թիվս այլնի ներառում է նաև ճանապարհային ոլորտը:

4) սեփականության օտարման գործընթացն իրականացվում է «Հանրության գերակա շահերի ապահովման նպատակով սեփականության օտարման մասին» օրենքի և ՀՀ կառավարության 2010 թվականի սեպտեմբերի 16-ի N 1274-Ն որոշման 2.1 կետով հաստատված 3-րդ հավելվածի պահանջներին համապատասխան:

Այս կապակցությամբ հարկ է նշել, որ Եվրասիական զարգացման բանկի համաձայնությամբ Ծրագրի շրջանակներում օտարվող սեփականության փոխհատուցման գործընթացն իրականացվելու է կիրառելով **Ասիական զարգացման բանկի 2009 թվականի Անվտանգության քաղաքականության պահանջները, որոնք սահմանված են ՀՀ կառավարության 2010 թվականի սեպտեմբերի 16-ի թիվ 1274-Ն որոշմամբ հաստատված** «Հյուսիս-հարավ ճանապարհային միջանցքի ներդրումային ծրագրի- Ծրագիր 3-ի և 4-ի հողի օտարման և տարաբնակեցման շրջանակն ու դրա փոխհատուցման սկզբունքները» փաստաթուղթը:

Բացի այդ՝ նախագծով ՀՀ տարածքային կառավարման և ենթակառուցվածքների նախարարին հանձնարարվում է մինչև 2022 նոյեմբերի 30-ը՝ օտարվող սեփականության մանրամասն հետազոտման, մարդահամարի ու սոցիալ-տնտեսական հետազոտությունների, անշարժ գույքի չափագրման և գնահատման արդյունքների հիման վրա մշակել համապատասխան ծրագիր (այսուհետ՝ ՀՕՏԾ), համաձայնեցնել Եվրասիական զարգացման բանկի հետ և ներկայացնել ՀՀ կառավարության հաստատմանը: ՀՕՏԾ-ով կհաստատվի Ծրագրի հողերի օտարման բյուջեն:

**Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագիծը 2022 թվականի պետական բյուջեում լրացուցիչ ֆինանսական միջոցների անհրաժեշտություն և պետական բյուջեի եկամուտներում և ծախսերում փոփոխություններ չի առաջացնում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:**

ՀՀ կառավարության 2021-2026թթ. գործունեության ծրագրի«3.2 Ճանապարհաշինություն» բաժնի 3-րդ կետի 1-ին ենթակետ, համաձայն որի՝ ճանապարհաշինության բնագավառում ՀՀ կառավարության ռազմավարական խնդիրներից է Հյուսիս-հարավ ճանապարհային միջանցքի ներդրումային ծրագրի իրականացումը, մասնավորապես Հյուսիս-հարավ ճանապարհային միջանցքի ներդրումային ծրագիր-Ծրագիր 4-ի շրջանակներում Քաջարակ-Ագարակ շուրջ 32 կմ ճանապարհի վերակառուցում:

**Ակնկալվող արդյունք**

**Նախագծի ընդունման արդյունքում** Հյուսիս-հարավ ճանապարհային միջանցքի ներդրումային ծրագիր- Ծրագիր 4-ի շրջանակներում Մ2, Երևան-Երասխ-Գորիս-Մեղրի-Իրանի սահման միջպետական նշանակության ավտոմոբիլային ճանապարհի **մաս հանդիսացող** Ագարակ-նախատեսվող Քաջարանի թունելի ելք (կմ 10+650- կմ 42+875, Լոտ 1) և նախատեսվող Քաջարանի թունելի մուտք – Սիսիան-Քաջարան հատվածի նախատեսվող նոր խաչմերուկ (կմ 0+000 – կմ 10+650, Լոտ 2), այդ թվում՝ Քաջարանի թունել (երկարությունը մոտ 7 կմ), ճանապարհահատվածի կառուցման համար անհրաժեշտ տարածքներն օրենքով սահմանված կարգով՝ նախնական համարժեք փոխհատուցմամբ կօտարվեն Հայաստանի Հանրապետությանը, ինչը թույլ կտա ապահովել Ծրագրի բնականոն ընթացքը՝ շինարարության իրականացման նպատակով կապալառուին տրամադրելով 3-րդ անձանց իրավունքներից ազատ տարածք (շինհրապարակ), որը կնքվելիք շինարարական կապալի պայմանագրի ներքո Պատվիրատուի (ՏԿԵՆ) պարտականությունն է: